**Referat fra mødet d. 25.02.2020 kl. 19.30**

Til stede var: Gert, Gerd, Gunner, Lisbeth, Elin og Maiken – Guy kom senere.

1. **Godkendelse af referat fra sidste møde**

Det er vigtigt at den enkelte boligs historik fremgår på iPad-programmet ved fraflytningsynet. Vi mener også, at indflytter skal kunne se udflytningsraporten og boligens historik, så de ved, hvad der tidligere er lavet ved boligen. Vi foreslår også, at det, som er skrevet på iPad ved både ind – og udflytningssyn skal udskrives, så den nye lejer kan læse det grundigt igennem før der skrives under og lejer skal beholde og gemme udskriften.

**Fuger**

Jeg har bedt Jan Forsberg om at få en opgørelse over hvor mange fuger, der skal laves. Han orienterede mig om, at den medarbejder, som har set fugerne efter, er uddannet murer og har kursus i fugning. Han bedømte, at de fuger, som sidst var blevet lavet, var for dårligt udført og bør laves om nu. (Det gælder også min, men jeg vil udbede mig en forklaring og have fremvist, hvad der er forkert. Og jeg finder det stærkt utilfredsstillende at skulle betale endnu engang på gr. af en dårlig håndværker.)

**Taghætter**

Byggeskadefonden er klar til at sætte undersøgelse af vores tage i gang, når/(hvis) det engang holder op med at regne hver dag.

**Myrer i fælleshuset**

Gert køber myrelokkedåser og anbringer dem der. Er sket nu.

**Blomsterbede**

Vi vil gerne bestille frø til vilde blomster. Prøvebede ved siden af trappen ned til P-pladsen. Det er planen, at vi skal lave bedene på havedagen. Gerd og Gert bestiller blomster og Guy køber grus så det er her på havedagen og husk at fortælle, hvor det skal leveres, så det ikke sker som sidst med sandet, så blev læsset af ved det andet fælleshus.

Frø er bestilt nu.

**Opdatering af vores hjemmeside**

Hjemmesiden er ikke blevet opdateret meget længeog det er p.t. kun Guy, som kan finde ud af det. Derfor beder vi i første omgang Guy om at lave en guide til det. Guy og Lisbeth bliver enige om at samarbejde om at lave en lille ”pixibog” over, hvordan man kommer ind på vores hjemmeside, så vi andre kan finde ud af at lægge filer op der. Det glæder vi os til at se resultatet af.

**Processen ved overtagelse af lejlighederne**.

Hvorfor er der nogle gange så kort tid fra vi får besked om en lejlighed et tom til de nye skal sige ja / skal flytte ind.

Hvorfor kan vi ikke få medindflydelse på hvem, der får lejligheden? ( Mine tanker nu er, at vi ikke vil kunne bedømme, hvem, der vil være bedst at få ind)

**Nye lejere** i Snarestræde 11 fra 15.03.2020

**Udelamper**

Guy foreslår at der købes nye lamper, som ligner dem, vi har nu, men hvor man kan skifte pærer.

Gunner går en runde og ser, hvilke lamper, der ikke virker. Guy går efterfølgende og skifter pærerne og registrerer hvor mange lamper, der skal skiftes helt ud.

Guy giver varmemesteren besked om at købe nye lamper.

**Nye møder:**

**OBS!** Budgetformøde et flyttet til d. 24.06.2020 kl. 17.00

Bestyrelsesmøde d.23.04 er ændret til onsdag d. 29.04.2020

D.26.02.2020- områdemøde om byggesager (Tvedevangen53). (Jeg var der)

D.05.03.2020 - områdemøde i Måløv Park, jeg melder os til Gert, Gerd og Gunner

D.04.2020 - Møde med Frank og KAB om medejersagen, tagsagen m.m.

D.28.05.2020 Organisationsbestyrelses generalforsamling